Diari Oficial de la Generalitat Valenciana


Sumari del DOGV 8958, del 23-11-2020 (2020/9918)

RESOLUCIÓ de 18 de novembre de 2020, de la Presidència de la Generalitat, sobre l'assignació de la línia específica del Fons de Cooperació Municipal per a Municipis Turístics de la Comunitat Valenciana corresponent a cada entitat beneficiària per a l'exercici pressupostari 2020.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8958

Data del DOGV
:   23-11-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/9918


Data del document
:   18-11-2020

Organisme emissor
:   Presidència de la Generalitat

Tipus de document
:   Resolució

Correcció d'errades

RESOLUCIÓ de 18 de novembre de 2020, de la Presidència de la Generalitat, sobre l'assignació de la línia específica del Fons de Cooperació Municipal per a Municipis Turístics de la Comunitat Valenciana corresponent a cada entitat beneficiària per a l'exercici pressupostari 2020. [2020/9918]  
I. L'article 3 del Decret 142/2020, de 25 de setembre, del Consell, de regulació de la línia específica del Fons de Cooperació Municipal per a Municipis Turístics de la Comunitat Valenciana, estableix que aquesta línia té naturalesa incondicionada i no finalista, que les aportacions de la Generalitat als municipis reconeguts com a turístics tenen el caràcter de transferències a fi de finançar globalment les activitats i serveis que els corresponguen en virtut de les competències que hagen assumit segons la legislació vigent, i són complementàries i compatibles amb la percepció de les aportacions de la línia general del Fons de Cooperació Municipal i la línia específica del Fons de Cooperació Municipal per a la Lluita contra el Despoblament dels Municipis de la Comunitat Valenciana, així com amb les ajudes de concurrència competitiva, directes o nominatives per a entitats locals, de Turisme Comunitat Valenciana.  
  
II. L'article 4 del Decret 142/2020 reconeix com a beneficiaris de la línia específica del Fons de Cooperació Municipal per a Municipis Turístics de la Comunitat Valenciana aquells municipis que complisquen els requisits de l'article 5 del Decret 51/2017, de 7 d'abril, del Consell, pel qual es regula el Fons de Cooperació Municipal de la Comunitat Valenciana, i a més, complisquen els següents requisits:  
a) Se'ls reconega la condició de municipi turístic en aplicació de la Llei 15/2018, de 7 de juny, de la Generalitat, de turisme, oci i hospitalitat, i del Decret 5/2020, de 10 de gener, del Consell, de regulació de l'estatut del municipi turístic de la Comunitat Valenciana.  
b) Alternativament, tinguen reconeguda la condició de municipi turístic conforme amb la Llei 3/1998, de 21 de maig, de la Generalitat, de turisme de la Comunitat Valenciana, durant el període transitori establit en la disposició transitòria segona del Decret 142/2020, de 25 de setembre, del Consell, de regulació de la línia específica del Fons de Cooperació Municipal per a Municipis Turístics de la Comunitat Valenciana.  
c) Mantinguen el reconeixement de municipi turístic l'1 de gener de cada any en què s'atorga i assigna la quantia que li correspon a cadascun d'aquests municipis.  
III. De conformitat amb el que estableix l'apartat 2 de l'article 6 del Decret 142/2020, l'assignació dels recursos econòmics que corresponga a cada entitat beneficiària s'efectuarà aplicant les següents regles de distribució:  
a) S'assignarà una quantitat fixa per cadascun dels municipis turístics que tinguen reconeguda aqueixa condició. L'import total distribuït mitjançant aquest criteri no podrà superar el 50% de la quantitat pressupostada per a aquesta línia.  
b) L'import restant del Fons es distribuirà per a cada municipi turístic en funció del seu nombre total de places en allotjaments reglats segons la informació disponible l'1 de gener de cada any en el Registre de Turisme de la Comunitat Valenciana, registre administratiu dependent del departament del Consell que tinga atribuïda la competència en matèria de turisme, ponderades pels següents coeficients correctors aplicables a cadascun dels diferents trams poblacionals:  
1. D'1 a 500, 4,50  
2. De 501 a 1.000, 3,50  
3. De 1.001 a 2.000, 3,00  
4. De 2.001 a 5.000, 2,00  
5. De 5.001 a 20.000, 1,00  
6. De 20.001 a 50.000, 0,90  
7. De 50.001 a 100.000, 0,80  
8. Més de 100.000, 0,75  
c) La resolució anual podrà determinar un import màxim per municipi sobre el resultat de l'aplicació de les dues regles anteriors.  
Addicionalment, la disposició transitòria primera del Decret 142/2020 estableix que, únicament per a l'exercici 2020, a més de les regles contingudes en l'article 6.2 d'aquest decret, s'inclou la següent regla de distribució:  
Fins a un 40% per a distribuir per cada municipi en funció dels quilòmetres de platja amb què compte segons el que s'estableix en el Catàleg de platges de la Comunitat Valenciana aprovat en el Decret 58/2018, de 4 de maig, del Consell, pel qual s'aprova el Pla d'Acció Territorial de la Infraestructura Verda del Litoral de la Comunitat Valenciana i el Catàleg de platges de la Comunitat Valenciana, o document similar per a les continentals.  
IV. De conformitat amb l'article 7.2 del decret 51/2017, de 7 d'abril, del Consell, pel qual es regula el Fons de Cooperació Municipal Incondicionat de la Comunitat Valenciana, es va convocar la comissió de seguiment, la qual, en la sessió de 6 de novembre de 2020, ha tingut coneixement de la proposta d'assignació.  
V. En virtut del que s'ha exposat, i atés que, de conformitat amb l'article 6, apartat 1, del Decret 142/2020, de 25 de setembre, del Consell, de regulació de la línia específica del Fons de Cooperació Municipal per a Municipis Turístics de la Comunitat Valenciana, correspon a la persona titular del departament amb competències en matèria d'administració local emetre la resolució d'adjudicació d'acord amb les regles contemplades en l'esmentat decret, i reproduïdes en l'apartat III de la present resolució, resolc:  
  
Primer  
Adjudicar els imports de la transferència corresponents a la línia específica del Fons de Cooperació Municipal per a Municipis Turístics de la Comunitat Valenciana per a l'exercici 2020, per una quantia global de quatre milions cinc-cents mil euros (4.500.000 ?), amb càrrec al pressupost de Turisme Comunitat Valenciana 2020, línia pressupostària «Fons Coopera. Municipis Turístics», capítol IV, d'acord amb la distribució que figura en l'annex de la present resolució.  
  
Segon  
Abonar els imports assignats a cada entitat local beneficiària en un únic pagament corresponent al 100 % de l'import total. Aquest abonament es realitzarà després de la comprovació prèvia del compliment, per les entitats beneficiàries, de l'obligació de presentar el compte general davant la Sindicatura de Comptes de la Comunitat Valenciana en els termes establits en la normativa reguladora d'aquesta, així com d'haver remés, si escau, el corresponent pla economicofinancer en els termes disposats en la Llei orgànica 2/2012, de 27 d'abril, d'estabilitat pressupostària i sostenibilitat financera, a l'òrgan de la Generalitat competent en matèria de tutela financera de les entitats locals de la Comunitat Valenciana.  
  
Tercer  
Les entitats locals beneficiàries de les aportacions de la línia específica del Fons de Cooperació Municipal per a Municipis Turístics de la Comunitat Valenciana hauran d'assumir les obligacions generals que els puguen afectar, i, així mateix, hauran de facilitar tota la informació que els siga requerida per la Sindicatura de Comptes i la Generalitat.   
  
Quart  
Publicar la present resolució en el Diari Oficial de la Generalitat Valenciana.  
Contra la present resolució, que posa fi a la via administrativa, les persones interessades podran interposar potestativament un recurs de reposició davant el mateix òrgan que l'ha dictada, en el termini d'un mes comptat des de l'endemà de la publicació, de conformitat amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que s'estableix en els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 18 de novembre de 2020.- El president de la Generalitat, p. d. (Resolució de 19 de juliol de 2019, DOGV 22.07.2019), el secretari Autonòmic de Promoció Institucional i Cohesió Territorial: Alfred Boix Pastor.